**Նենադ Էրիչ** (սերբ.՝ Ненад Ерић, մայիսի 26, 1982(1982-05-26), Պոժեգա, Q96482128?, Սերբիայի Սոցիալիստական Հանրապետություն, ՀՍՖՀ), Ղազախստանում ապրող սերբ ֆուտբոլիստ, դարպասապահ, Ղազախստանի վեցակի չեմպիոն (2014-2019)։

Կենսագրություն
--------------

Ծնվել է Սերբիայի Պոժեգա փոքրիկ քաղաքում։ 17 տարեկան հասակում սկսել է հանդես գալ խաղալ տեղի երկրորդ դիվիզիոնի «Սլոգա» ակումբում։ 2002 թվականի մրցաշրջանն անցկացրել է «Ռադնիչկիում», որից հետո հինգ տարի հանդես է եկել սերբական «ՕՖԿ Բելգրադ» ակումբում, սակայն հաճախ վարձակալվել է սերբական տարբեր ակումբների կողմից։ 2007 թվականին Էրիչին գնել է Չեչակ քաղաքի «Բորաց» ակումբը։ Ակումբի գլխավոր մարզիչը եղել է Միոդրագ Բոժովիչը, որը 2008 թվականից մարզել է ռուսական «Ամկար», «Մոսկվա», «Դինամո» և «Լոկոմոտիվ» ակումբներին։

2008 թվականինին Էրիչը «Բորաց» ակումբից 300 հազար եվրոյի դիմաց տեղափոխվել է Նովոսիբիրսկի «Սիբիր» ակումբ։ 2008 թվականի մրցաշրջանի երկրորդ շրջանից վարձակալությամբ հանդես է եկել առաջին դիվիզիոնի Բառնաուլի «Դինամոյում»։ 2009 թվականին Էրիչը վերադարձել է Սիբիր, որտեղ մասնակցել է մեկ գավաթային հանդիպման։ Խաղային պրակտիկայի բացակայությունը նրան ստիպել է տեղափոխվել Ղազախստան։

2010 թվականին Էրիչը մեկ տարվա պայմանագիր է կնքել Ալմա Աթայի «Կայրաթի» հետ։ 2011 թվականին տեղափոխվել է Աստանայի «Լոկոմոտիվ Աստանա» ակումբ, որն էլ հետագայում անվանվել է «Աստանա»։ «Աստանայում» էրիչը հասել է մի շարք հաջողությունների․ նախ 2012 թվականին նվաճել է Ղազախստանի գավաթը, ապա արժանացել արծաթե մեդալի՝ 2013 թվականի առաջնությունում, որից հետո չորս տարի անընդմեջ դարձել է Ղազախստանի չեմպիոն (2014-2017), 2015 թվականին՝ Ղազախստանի սուպերգավաթակիր, 2016 թվականին՝ Ղազախստանի գավաթակիր։

2012 և 2013 մրցաշրջանների արդյունքների հիման վրա ընդգրկվել է Ղազախստանի Պրեմիեր լիգայի լեգեոներների խորհրդանշական հավաքականում։

Ղազախստանի հավաքականում
-----------------------

2014 թվականի հունիսի 13-ին Էրիչը ստացել է Ղազախստանի քաղաքացիություն, նորամուտը նշել Է Ղազախստանի հավաքականում Յուրի Կրասնոժանի ղեկավարությամբ։ Առաջին խաղն անցկացրել է 2015 թվականի փետրվարի 18-ին Թուրքիայում, Մոլդովայի հետ ընկերական խաղում (1:1)։ ՈՒԵՖԱ-ի Ազգերի լիգայի 2018/2019 խմբային փուլի ավարտից հետո Էրիչը ավարտել է կարիերան Ղազախստանի ազգային հավաքականում։

Նվաճումներ
----------

* Ղազախստանի վեցակի չեմպիոն (2014, 2015, 2016, 2017, 2018, 2019)
* Ղազախստանի փոխչեմպիոն (2013)
* Ղազախստանի գավաթակիր (2013)
* Ղազախստանի սուպեր գավաթակիր (2015, 2018, 2019)

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Ненад Эрич: «Поражения невозможно оправдать»
3. ↑  ФК «Локомотив» переименован в ФК «Астана»
4. ↑  Национальная сборная Казахстана по футболу проведет товарищеский матч против сборной легионеров Премьер-лиги Чемпионата РК
5. ↑  Символическая сборная легионеров казахстанской премьер-лиги
6. ↑  Ненад печалится
7. ↑  «Ненад Эрич: «По завершении Лиги наций я долго думал — и принял решение завершить выступления за сборную Казахстана» - Футбол». Sports.kz. Վերցված է 2019 թ․ մարտի 13-ին.

Արտաքին հղումներ
----------------

* Ненад Ерич: «Серьёзно настроились на игру» — onesport.ru 02.07.2009(չաշխատող հղում)
* Ненад Ерич: Мечтаю играть за «Ювентус» — prosportkz.kz 13.04.10(չաշխատող հղում)
* Ненад Эрич: «Казахстан стал родным» — Chempionat.kz 03.06.10(չաշխատող հղում)
* Ֆուտբոլիստի էջը *FootballFacts.ru* կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նենադ Էրիչ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · eu-football.info (խաղացող) · FootballDatabase.eu · FootballFacts.ru · National Football Teams.com · Soccerway · Sportbox.ru · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ |

 |